Adolfas Aleksejūnas

Adolfas Aleksejūnas (g. 1937 m. birželio 27 d. Meldiniai, Šiaulių apskritis, dab. Pakruojo raj.) – Lietuvos lengvaatletis, sporto žurnalistas.

Biografija 
1972 m. baigė Vilniaus pedagoginį institutą, Istorijos fakultetą. 1972–1979 m. Kūno kultūros ir sporto komiteto vyr. treneris, skyriaus viršininkas, 1979–1989 m. Profsąjungų tarybos Sporto skyriaus vedėjas. 1989–1999 m. Lietuvos dienraščių „Tiesa“, „Diena“ sporto žurnalistas. 2007 m. Lietuvos tautinio olimpinio komiteto Valdybos narys.

Sportiniai pasiekimai 
Daugkartinis TSRS lengvosios atletikos pirmenybių, tarptautinių varžybų kroso, 5000 m ir 3000 m kliūtinio bėgimo rungčių nugalėtojas ir prizininkas. 6 kartus gerino Lietuvos bėgimo rekordus, iš jų 5 kartus – 3000 m kliūtinio bėgimo. 1964 m. Tokijo olimpinėse žaidynėse pasiekė 3000 m kliūtinio bėgimo olimpinį rekordą (8 min. 31,8 s), finale užėmė 7 vietą.

Šaltiniai 

Lietuvos ilgų nuotolių bėgikai
Lietuvos barjerinio bėgimo sportininkai
Lietuvos lengvosios atletikos treneriai
Lietuvos sporto žurnalistai
Lietuvos sporto veikėjai
Olimpiniai rekordininkai